Irula - Wikipedija

# Irula

### Izvor: Wikipedija

Irula muškarac. Irule su vrsni poznavaoci zmija o čemu se pročuo glas širom svijeta.

Irula.- Dravidski narod nastanjen u sjevernim distriktima Tamil Nadua na jugoistoku Indije, napose u džunglama nedaleko od grada Madrasa. Svojim jezikom Irule su najsrodniji narodima Tamil i Kanarese.

Irule su narod koji se proslavio po poznavanju zmija i smatraju se najboljim poznavaocima zmija na svijetu. Irule žive od poljoprivrede, i većina hrane potječe iz njihovih vrtova. Tijekom britanske kolonizacije među njima se raširila plantažna agrikultura. Ekonomija im je izvorno temeljena na sakupljanju divlje hrane i lova na sitniju divljač. Riža zauzela središnje mjesto ali se među izoliranim skupinama još očuvala obrada tla po principu posijeci-i-spali, tipično kulturi kišnih šuma. Dio džungle predviđen za vrtove bi se posjekao i zapalio, kako bi se tlo obogatilo hranjivijim sastojcima. Nakon dvije do tri godine, cijela bi se zajednica morala preseliti dalje zbog iscrpljenosti tla, i provesti isti postupak. Treba napomenuti i to da Irule jedu gotovo sve što se da pojesti, izuzetak su govedina i bufalo (vodeni bivol), a posebna delicija je gušter viruga. Kuće Irula tvore malena naselja poznata kao motta, smještena poglavito na brdskim područjima, okružena poljima, vrtovima, plantažama ili šumom. Tipična kuća je jednosobna, zemljanog poda, u novije vrijeme kamenih zidova, prekrivene limom. Ljudi spavaju na hasurama, koje preko dana stoje namotane po kutovima, a prije ulaska u kuću uvijek peru svoja stopala. Društvo Irula je jednostavno i demokratsko, sa organizacijom po klanovima koji se nasljeđuju po muškoj liniji. Svoju tradicionalnu odjeću više ne nose, ali se još očuvalo tetoviranje, napose po čelu. Od glazbenih instrumenata poznaju flautu i bubanj.

## [uredi] Vanjske poveznice

- The lrula tribal snake...
- India Snake Hunters Find Antidote to Joblessness
- Lengua Irula
- TRIBES OF INDIA: Badaga, Irula, Kurumba (slike)
- Irulas

Dobavljeno iz "http://hr.wikipedia.org../../../i/r/u/Irula.html"

Kategorije: Etničke grupe Indije | Dravidi

##### Views

- Članak
- Razgovor
- Trenutna inačica

##### Traži

##### Drugi jezici

- English
- Svenska